Tolong jelaskan mengenai FC Porto dalam bahasa melayu

Futebol Clube do Porto, MHIH, OM (juga dikenali sebagai FC Porto ataupun Porto) merupakan kelab Portugal yang berpangkalan di Porto. Kelab ini dikenali sebagai kelab bola sepak profesional yang bermain di Primeira Liga, liga teratas sistem bola sepak Portugal.

Kelab ini telah diasaskan pada 28 September 1893 dan ia merupakan salah satu daripada Tiga Terbesar (Portugis: Três Grandes) di Portugal. Kelab ini mempunyai dua pesaing dari Lisbon iaitu Benfica dan Sporting yang bermain pada setiap musim di Primeira Liga sejak penubuhannya pada 1934. Nama samaran kelab ini adalah Dragões (Naga) untuk mahluk mitologi dan nama samaran kelab ini juga adalah Azuis e brancos (Biru dan Putih) manakala peminat memanggil kelab ini Portistas. Sejak 2003, Porto bermain pada stadium halamannya di Estádio do Dragão untuk menggantikan stadium yang berusia 52 tahun, Estádio das Antas.

Porto merupakan salah astu kelab paling berjaya di Portugal yang memenangi 74 kejohanan domestik. Secara domestiknya, Porto memenangi 27 gelaran liga dan Taça de Portugal (16 kali). Porto menjadi pasukan kedua di sejarah liga Portugal di belakang Benfica yang pernah 30 perlawanan musim tanpa tewas. Pada peringkat antarabangsa, Porto memenangi tujuh kejohanan utama pada Piala Eropah dan Liga Juara-Juara.